section_heading: Opis dobra
paragraph_text: Mlinica Markićuša nalazi se na desnoj obali rijeke Vrljike zapadno od mosta u naselju Kamenmost. Zgrada mlinice je katnica pravokutnog tlocrta, građena od nepravilno tesanog kamena nejednake veličine, s dvostrešnim krovom pokrivenim crijepom. U prizemlju se nalazilo deset mlinova, a na katu su bile ostave. Građena je vjerojatno tijekom 18. i 19. stoljeća.